CELEX: 32004R1988
Language: sk
Date: 2004-11-18
Title: Nariadenie Komisie (ES) č. 1988/2004 z 18. novembra 2004, ktorým sa zrušuje nariadenie (ES) č. 1501/2004 z 24. augusta 2004 o zastavení rybolovu boreálnej krevety (Pandalus borealis) pre plavidlá plaviace sa pod vlajkou Švédska

20.11.2004   
            
            
               SK
            
            
               Úradný vestník Európskej únie
            
            
               L 344/4
            
         
      NARIADENIE KOMISIE (ES) č. 1988/2004
   z 18. novembra 2004,
   ktorým sa zrušuje nariadenie (ES) č. 1501/2004 z 24. augusta 2004 o zastavení rybolovu boreálnej krevety (Pandalus borealis) pre plavidlá plaviace sa pod vlajkou Švédska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2847/93 z 12. októbra 1993 , ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
   keďže:
   
               (1)
            
            
               Nariadenie Komisie (ES) č. 1501/2004 (2) stanovuje zastavenie rybolovu boreálnej krevety v nórskych vodách južne od 62° 00' severnej šírky plavidlami plaviacimi sa pod vlajkou Švédska alebo plavidlami zaregistrovanými vo Švédsku.
            
         
               (2)
            
            
               Vzhľadom na zmenené možnosti rybolovu, kvóta pridelená Švédsku už nie je vyčerpaná. V dôsledku toho, by sa mal povoliť rybolov boreálnej krevety v nórskych vodách južne od 62° 00' severnej šírky pre plavidlá plaviace sa pod vlajkou Švédska alebo plavidlá zaregistrované vo Švédsku. Z tohto dôvodu je potrebné zrušiť nariadenie Komisie (ES) č. 1501/2004,
            
         PRIJALA TOTO NARIADENIE:
   Článok 1
   Nariadenie Komisie (ES) č. 1501/2004 sa týmto zrušuje.
   Článok 2
   Toto nariadenie nadobúda účinnosť v nasledujúci deň po jeho uverejnení v Úradnom vestníku Európskej únie.
   Toto nariadenie je uplatniteľné od 1. októbra 2004.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. novembra 2004
      
         
            Za Komisiu
         
         Jörgen HOLMQUIST
         
         
            generálny riaditeľ pre rybné hospodárstvo
         
      
   
   
      (1)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1954/2003 (Ú. v. EÚ L 289, 7.11.2003, s. 1).
   
      (2)  Ú. v. EÚ L 275, 25.8.2004, s. 13.